# **ZÁPISNICA**

# z Výročnej členskej schôdze ZO SZCH Veľké Kostoľany II. konanej dňa 27.01.2024 v priestoroch hostinca u Karabu Veľké Kostoľany

Prítomní:

Počet pozvaných členov: 33

Počet prítomných členov: 23

Schôdza je uznášania schopná: áno

Otvorenie a uvítanie členov ZO predniesol Juraj Padáč, ktorý zároveň navrhol schválenie programu VČS.

Program :

1. Privítanie všetkých členov ZO SZCH Veľké Kostoľany II.
2. Schválenie programu.
3. Pamiatka zosnulých členov ZO – Daniška Ján a Strečanský Viliam.
4. Voľba volebnej a mandátovej komisie.
5. Návrh a voľba nového predsedu ZO SZCH Veľké Kostoľany II.
6. Zhodnotenie členskej základne a prijatie nových členov ZO.
7. Životné jubileum p. Sýkora Miroslav.
8. Správy odborných komisii.
9. Finančná správa pokladníka a revíznej komisie.
10. Zhodnotenie činnosti ZO SZCH Veľké Kostoľany II za rok 2023.
11. Zhodnotenie VII. Veľkokostolianskej oblastnej výstavy.
12. Zhodnotenie brigádnickej činnosti.
13. Účasť na výstavách poriadaných SZCH.
14. Plán činnosti ZO SZCH Veľké Kostoľany II na rok 2024.
15. Uskutočnenie uznávania A a B chovov hydiny do konca januára.
16. Registrácia a tetovanie králikov behom celého roka.
17. Žiadosť o dotáciu na činnosť a usporiadania výstavy na OÚ a OV SZCH.
18. Oprava a rekonštrukcia výstavných klietok, termín máj až august.
19. Zúčastnovanie sa výstav poriadaných SZCH.
20. Návrh na usporiadania VIII. Veľkokostoľanskej oblastnej alebo regionálnej výstavy zvierat v dňoch 12. a 13. októbra 2024.
21. Objednávanie obrúčok na rok 2025 a doobjednávka obrúčok na rok 2024, objednáva p. Takáč Tomáš. Cena obrúčok 0,40€, doobjednávka 0,50€.
22. Aktualízácia kontaktných údajov členov ZO.
23. Diskusia, občerstvenie.
24. Záver, poďakovanie sa za účasť.

**2. Schválenie programu:**

Na VČS boli prerokované body podľa pozvánky. Za program VČS boli za všetci prítomný členovia.

Hlasovanie: Za: 23 Proti: 0 Zdržal sa: 0 Za zapisovateľa bol zvolený: Marián Andrášik

Hlasovanie: Za: 23 Proti: 0 Zdržal sa: 0 Za overovateľov zápisnice bol zvolený: Peter Bzduch

Hlasovanie: Za: 23 Proti: 0 Zdržal sa: 0

## 3. Uctenie pamiatky zosnulým

## V tomto roku odišli z našich chovateľských radov p.Daniška Ján a Strečanský Viliam. Prítomní si ich pamiatku uctili minútou ticha.

## 4.Voľba volebnej a mandátovej komisie

Tajomník ZO Ján Čapkovič navrhol do mandátovej komisie Mgr. Gabriela Banáša, Petra Bzducha a Petra Mikúša

Hlasovanie: Za: 23 Proti: 0 Zdržal sa: 0 VČS schvaľuje členov mandátovej komisie.

## Návrh a voľba nového predsedu ZO SZCH Veľké Kostoľany, predsedu králikárskej komisie

## Predseda volebnej komisie navrhol za predsedu ZO Juraja Padáča Ph.D.

## Za predsedu králikárskej komisie bol navrhnutý Norbert Benko.

Hlasovanie: Za: 23 Proti: 0 Zdržal sa: 0

## 6.Zhodnotenie členskej základne a prijatie nových členov

## Prihlášku za členov našej ZO podali: p. Jakub Laštik a pani Čupková

Hlasovanie: Za: 23 Proti: 0 Zdržal sa: 0

**7.Životné jubileum p.Miroslava Sýkoru**

Pri príležitosti životného jubilea- narodenín tajomník ZO odovzdal oslávencovi dárkový kôš.

VČS berie na vedomie odovzdanie dárkového koša.

## 8.Správy odborných komisií za rok 2023

Správy jednotlivých odborných komisii predniesli:

* 1. králiky Ján Čapkovič
  2. hydina Tomáš Takáč
  3. holuby Peter Mikuš
  4. exoty Peter Bzduch

VČS berie na vedomie zhodnotenie činnosti.

**9.Finančná správa pokladníka a revíznej komisie**

Správu o hospodárení a stav pokladne za rok 2023 predložil pokladník Peter Mrázik. Správu revíznej komisie predniesol Mgr. Gabriel Banáš..

Hlasovanie: Za: 23 Proti: 0 Zdržal sa: 0 VČS berie na vedomie správu o hospodárení a stav pokladne za rok 2024.

## 10. Zhodnotenie činnosti ZO SZCH Veľké Kostoľany II za rok 2023

a: Tajomník Ján Čapkovič oboznámil ZO SZCH Veľké Kostoľany II. z vyhodnotením uvedenej výstavy prečítal správu a konštatoval, že III. Veľkokostoľanská oblastná výstava bola úspešná, výstavu si prišlo pozrieť 197 ľudí. Každým rokom je naša výstava čo do počtu zvierat, ako aj návštevnosti žiadanejšia, nakoľko ju navštevujú chovatelia z celého Slovenska. Cieľom tejto výstavy bola propagácia malých hospodárskych zvierat ako aj zachovanie jeho genofondu.

b: Brigádnickú činnosť zhodnotil tajomník ZO. Na poslednej brigáde pri oprave klietok sa zúčastnilo 7 členov, čo je slabšia účasť. Na brigáde bola vykonaná úprava klietok pre malé plemená králikov.

c: Tajomník ZO informoval o účasti jednotlivých členov na výstavách poriadaných SZCH

Hlasovanie: Za: 23 Proti: 0 Zdržal sa: 0

VČS berie na vedomie Zhodnotenie VII. Veľkokostoľanskej oblastnej výstavy.

## 11. Plán činnosti ZO na rok 2024

## Novozvolený predseda ZO navrhol, aby sa za jednotlivé písmená 11. bodu hlasovalo spoločne.

## a/ Uznávanie chovov na rok 2024 bolo vykonané v priebehu mesiaca január

## b/ Oblastný registrátor bude vykonávať elektronickú registráciu počas celého roka

## c/ Žiadosť na dotáciu od Obecného úradu a Oblastného výboru SZCH bude vybavovať tajomník ZO p. Čapkovič

## d/ Tajomník ZO vyzval prítomných, aby sa v mesiacoch máj až august zúčastnili na brigádach, kde sa budú opravovať klietky

## e/ Výbor ZO požiadal svojich členov, aby sa podľa možnosti zúčastňovali výstav poriadaných SZCH.

Hlasovanie: Za: 23 Proti: 0 Zdržal sa: 0

VČS berie na vedomie plán činnosti na rok 2024.

**12.Návrh na usporiadanie VIII. Veľkokostoľanskej regionálnej výstavy zvierat.**

Prítomní sa jednomyseľne dohodli na usporiadaní regionálnej výstavy na štadióne Michala Podolana vo Veľkých Kostoľanoch v dňoch 12.-13.10.2024

Hlasovanie: Za: 23 Proti: 0 Zdržal sa: 0

## 13., Objednávanie registračných obrúčok, diskusia.

Predseda hydinárskej komisie Tomáš Takáč rozdal obručky na tento rok 2024 a zároveň robil objednávku obrúčok na rok 2025 a doobjednávku na rok 2024. V diskusii sa riešili interné problémy našej ZO, na ktoré odpovedali predsedovia jednotlivých komisií.

**14. Aktualizácia kontaktných údajov**

p.Jaroslav Bzdúch požiadal o vykonanie opravy tel. čísla, ktoré mal uvedené v katalógu Veľkokostoľanskej výstavy

## 15.Občerstvenie, ukončenie a poďakovanie za účasť

Týmto bol program VČS ZO SZCH Veľké Kostoľany II. vyčerpaní predseda poďakoval všetkým prítomným členom za účasť na dnešnej schôdzi a pozval ich na občerstvenie.

Zapísal: Marián Andrášik Zápisnicu overil: Peter Bzduch

Vo Veľkých Kostoľanoch, 27.01.2024